**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL MOKYKLINIO AUTOBUSO PERĖMIMO KLAIPĖDOS MIESTO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI PATIKĖJIMO TEISE“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant perimti savivaldybės nuosavybėn valstybei nuosavybės teise priklausantį mokyklinį M2 klasės autobusą „Volkswagen Crafter“ ir perduoti jį, perėmus savivaldybės nuosavybėn, Klaipėdos Medeinės mokyklai valdyti, naudoti ir disponuoti patikėjimo teise.

**2. Projekto rengimo priežastys ir kuo remiantis parengtas sprendimo projektas.**

Švietimo ir mokslo ministerijos Švietimo aprūpinimo centras su Centrine projektų valdymo agentūra vykdo projektą „Tikslinių transporto priemonių (geltonųjų autobusų) įsigijimas“, kurio metu įsigyti mokykliniai autobusai. Vadovaujantis Lietuvos Respublikos švietimo ir mokslo ministro 2018 m. birželio 19 d. įsakymu Nr. V-582, Klaipėdos Medeinės mokyklai skirtas mokyklinis autobusas „Volkswagen Crafter“. Atrankos kriterijus – pagal priešmokyklinio ir bendrojo ugdymo programas besimokantys didelių ir labai didelių specialiųjų poreikių turintys mokiniai, nepajėgiantys savarankiškai vaikščioti arba didelių sutrikimų nesaugūs kelyje.

Šis Savivaldybės tarybos sprendimas reikalingas LR Vyriausybės nutarimo projektui rengti.

**3. Kokių rezultatų laukiama.**

Perėmus minėtą turtą savivaldybės nuosavybėn, jis būtų perduotas Klaipėdos Medeinės mokyklai valdyti, naudoti ir disponuoti patikėjimo teise.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – savivaldybei perduodamas ilgalaikis turtas.

Teikiame svarstyti šį sprendimo projektą.

PRIDEDAMA. 2018-06-20 Švietimo ir mokslo ministerijos Švietimo aprūpinimo centro „Dėl projekto „Tikslinių transporto priemonių (geltonųjų autobusų) įsigijimas“ Nr. 09.1.3-CPVA-V-704-01-0002“ rašto Nr. (31.2)-ESGA-4-8 kopija, 3 lapai.

Turto skyriaus vedėjas Edvardas Simokaitis